EkBass/fiwiki-20250220-pages-articles huggingface dataset:
Isä Damien

Isä Damien eli Molokain Pyhä Damien, alkuperäisnimeltään Joseph de Veuster (3. tammikuuta 1840 Tremelo, Belgia – 15. huhtikuuta 1889 Molokai, Havaiji) oli belgialainen pappi, joka teki lähetystyötä Havaijin leprapotilaiden keskuudessa ja pääsi katolisen kirkon pyhimykseksi.Saint Damien of Molokai Britannica Isä Damien syntyi vanhempiensa seitsemästä lapsesta nuorimpana. Hän opiskeli Braine-le-Comtessa ja liittyi vuonna 1858 Leuvenissa Jeesuksen ja Marian Pyhien Sydänten kongregaatioon. Hän lähti Havaijille vuonna 1863, saapui Honoluluun vuonna 1864 ja sai samana vuonna pappisvihkimyksensä. Häntä liikuttivat Molokain Kalaupapaan karkotettujen leprapotilaiden huonot olot, joten hän otti vapaaehtoisesti vastuun leprasiirtolasta. Hän tarjosi sairastuneille henkistä, fyysistä sekä hengellistä tukea ja paransi monilla hankkeilla potilaiden oloja. Kuudestatoista Molokailla viettämästään vuodesta kuutena hän sai muilta papeilta apua. Veden- ja ruoansaannin sekä elinolojen parantamisen lisäksi Damien perusti kaksi orpokotia. Vuonna 1884 hän sairastui itse lepraan, mutta ei suostunut poistumaan. Hänet haudattiin leprasiirtolan alueille hänen pyyntönsä mukaisesti, mutta hänen jäänteensä siirrettiin Leuveniin vuonna 1936. Vuonna 1995 hänen oikea kätensä palautettiin alkuperäiseen hautaan. Robert Louis Stevenson omisti Damienille tunnetun häntä puolustavan kirjoituksen haastateltuaan havaijilaisia vuonna 1889. Vuonna 1965 Damienin patsas sijoitettiin United States Capitolin National Statuary Halliin. Damien julistettiin autuaaksi vuonna 1995 ja kanonisoitiin vuonna 2009. == Lähteet == == Aiheesta muualla == Luokka:Belgialaiset papit Luokka:Lähetyssaarnaajat Luokka:Pyhimykset Luokka:Vuonna 1840 syntyneet Luokka:Vuonna 1889 kuolleet Luokka:Havaijilaiset henkilöt
Poonam Mahajan

Poonam Mahajan (s. 9. joulukuuta 1980) on intialainen poliitikko, joka on toiminut parlamentaarikkona Lok Sabhassa vuodesta 2014 alkaen. Hän oli Intian kansanpuolueen (BJP) nuorisojärjestö Bharatiya Janata Yuva Morchan puheenjohtaja 2016–2020. Mahajanin isä Pramod Mahajan oli tunnettu BJP:n vaikuttaja, joka kuoli vuonna 2004 tullessaan veljensä murhaamaksi. Vuonna 2006 Poonam päätti osallistua politiikkaan liittymällä BJP:n jäseneksi edesmenneen isänsä syntymäpäivänä 30. lokakuuta. Hän sai poliittisen uransa alussa tukea sedältään Gopinath Mundelta, joka houkutteli hänet mukaan politiikkaan. Munde auttoi häntä valmistautumaan Maharashtran vuoden 2009 osavaltiovaaleihin, mutta vaalit olivat hänelle tappio. Seuraavana vuonna hänet valittiin BJP:n nuorisojärjestön varapuheenjohtajaksi. Mahajan valittiin BJP:n nuorimmaksi pääsihteeriksi vuonna 2013. Vuoden 2014 parlamenttivaaleissa hän voitti kongressipuoluetta edustaneen Priya Duttin. Hänet valittiin Lok Sabhaan vaalipiiristä, joka oli ollut kongressipuolueen ydinaluetta. Hänen yllätysvoittonsa muodosti käännekohdan hänen uralleen. Kaksi vuotta myöhemmin hänet valittiin BJP:n nuorisojärjestön puheenjohtajaksi, minkä osalta hän on toinen tehtävässä toiminut nainen. Parlamentaarikkona hän on tukenut erityisesti Maharashtran pääministeri Devendra Fadnavista tukemalla hänen infrastruktuuri- ja kehitysprojektejaan. Vuoden 2019 parlamenttivaaleissa Mahajan kohtasi uudestaan Priya Duttin. Hän pyrki vaalikampanjassaan vetoamaan varsinkin nuoriin. Hänen kampanjaansa sosiaalisessa mediassa johti BJP:n nuorisojärjestön varapuheenjohtaja Madhukeshwar Desai, joka on pääministeri Morarji Desain lapsenlapsenlapsi. Hän voitti vaalit yli 130 000 äänellä. ==Lähteet== ==Aiheesta muualla== * Profiili Lok Sabhassa Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1980 syntyneet Luokka:Elävät henkilöt
Rasmus Andersson

Rasmus Andersson (s. 27. lokakuuta 1996 Malmö, Ruotsi) on ruotsalainen jääkiekkopuolustaja, joka pelaa NHL-joukkue Calgary Flamesissa. Andersson pelasi kausina 2012–2014 Malmö Redhawksin edustusjoukkueessa. Sitten hän siirtyi Pohjois-Amerikkaan ja pelasi kaudet 2014–2016 Ontario Hockey Leaguen Barrie Coltsissa, Kaksi seuraavaa kautta hän pelasi pääasiassa Calgary Flamesin farmijoukkueessa, American Hockey Leaguen Stockton Heatissa, mutta pääsi ensimmäisellä kaudella yhteen ja toisella kaudella kymmeneen NHL- otteluun Calgary Flamesin joukkueeseen. Kaudella 2018–2019 hän pelasi NHL:ssä 79 runkosarjaottelua, joissa hän teki kaksi maalia ja antoi 17 maalisyöttöä, ja viisi pudotuspeliä, joissa hän teki yhden maalin ja sai kaksi syöttöpistettä. Koronaviruspandemian keskeyttämässä kauden 2019–2020 runkosarjassa Andersson pelasi 70 ottelua, joissa hän teki viisi maalia ja sai 17 syöttöpistettä.Eliteprospects Andersson on edustanut Ruotsia alle 18-vuotiaiden MM-kilpailuissa vuosina 2013 ja 2014. == Muuta == Anderssonin isoveli Calle on pääsarjatason jääkiekkoilija. Veljesten isä Peter Andersson pelasi omalla urallaan NHL:ssä ja toimii kaudella 2020–2021 Brynäs IF:n päävalmentajana. == Lähteet == * === Viitteet === Luokka:Ruotsalaiset jääkiekkoilijat Luokka:Calgary Flamesin pelaajat Luokka:Calgary Flamesin varaamat pelaajat Luokka:Vuonna 1996 syntyneet Luokka:Elävät henkilöt
Hōzan Yamamoto

Hōzan Yamamoto (; 6. lokakuuta 1937 – 10. helmikuuta 2014) oli japanilainen shakuhachinsoittaja, säveltäjä ja musiikkipedagogi.Yamamoto Hozan The International Shakuhachi Society Yamamoto valmistui musiikkikorkeakoulusta vuonna 1962. Hän perusti vuonna 1966 Reibo Aokin ja Katsuya Yokoyaman kanssa Shakuhachi Sanbon Kai -trion. Vuodesta 1967 lähtien hän teki genrerajat ylittänyttä yhteistyötä, aluksi jazzin parissa. Yamamoton yhteistyökumppaneiden joukossa olivat Ravi Shankar, Jean-Pierre Rampal, Tony Scott ja Gary Peacock. Hän oli 1970–1980-luvuilla johtava soittimensa taitaja, joka teki sadoittain levytyksiä ja sai lukuisia palkintoja. Yamamoto luennoi Tokion taideyliopistossa. Hän sai Elävän kansallisaarteen arvonimen vuonna 2002. Hänen johdollaan opiskeli muiden muassa Elliot Weisgarber. == Lähteet == Luokka:Japanilaiset säveltäjät Luokka:Shakuhachinsoittajat Luokka:Musiikkipedagogit Luokka:Vuonna 1937 syntyneet Luokka:Vuonna 2014 kuolleet
Lars Wanhammar

Lars Wanhammar (19. elokuuta 1944 Vansbro, Ruotsi ) on ruotsalainen digitaalisen signaalinkäsittelyn (DSP) tutkija Linköpingin yliopistosta. == Teokset == * Wanhammar, Lars & Saramäki, Tapio: Digital Filters Using MATLAB. Springer, 2020. 798 sivua. ISBN 978-3-030-24062-2, 978-3-030-24063-9 (eBook). * Wanhammar, Lars: Analog Filters using MATLAB. Springer, 2009. 316 sivua. ISBN 978-0-387-92766-4. * Wanhammar, Lars: DSP Integrated Circuits. Academic Press, 1999. 561 sivua. ISBN 0-12-734530-2. == Katso myös == * Digital Filters Using MATLAB * Analog Filters Using MATLAB == Lähteet == Luokka:Ruotsalaiset tietokirjailijat Luokka:Ruotsalaiset professorit Luokka:Vuonna 1944 syntyneet Luokka:Elävät henkilöt
Giuseppe Chiarini

Giuseppe Chiarini (1833−1908Chiarini, Giuseppe, Tietosanakirja osa 11, palsta 200, Täydennysosa, Tietosanakirja Osakeyhtiö 1922) oli italialainen kirjailija ja kriitikko. Chiarini oli jo opintoajallaan Firenzessä Giosuè Carduccin hyvä ystävä ja esiintyi vuosina 1855−1860 julkaisemalla muutamia kriitillisiä kirjoitelmia. Chiarinin vaikutus Carducciin on melkoinen. Aikakauskirjassa I critici italiani e le prime odi barbari Chiarini puolusti odi-barbare- runomuotoa, jota Carduccin käyttämää runoudenlajia niin monet italialaiset runoilijat sittemmin ovat jäljitelleet.Chiarini, Giuseppe, Tietosanakirja osa 1, palsta 1612, Tietosanakirja Osakeyhtiö 1909 Chiarinin oma runous nojaa etupäässä klassikoihin, etenkin Horatiukseen sekä saksalaiseen kirjallisuuteen, jonka hän perin pohjin tunsi. Lisäksi hän käänsi italiaksi saksalaisia, varsinkin Heinrich Heinen runoja. Chiarinin omista runoista ovat etevimmät Poesie (1875), Lacrymæ (1879−1880) ja Esperimenti metrici (1882). Parasta Chiarini kuitenkin on tuottanut kirjallisuuskritiikin alalla. Hänen kriitillisistä teoksistaan ja tutkielmistaan mainittavia ovat Ombre e figure (1883), Donne e poeti (1885), Gli amori di Ugo Foscolo (1892), Giosuè Carducci, impressioni e ricordi (1901), ja Vita di Giacomo Leopardi (1905). Chiarini on julkaissut Giacomo Leopardin (1867−1870) ja Ugo Foscolon (1882) teosten painoksia. == Lähteet == ==Aiheesta muualla== Luokka:Italialaiset kirjailijat Luokka:Vuonna 1833 syntyneet Luokka:Vuonna 1908 kuolleet
Prokop Chocholoušek

thumb|upright|Prokop Chocholoušek Prokop Chocholoušek (1819−1864) oli tšekkiläinen novellinkirjoittaja. Hän on Walter Scottin malliin kirjoittanut historiallisia romaaneja (Temppeliherrat Böömissä, 1843, ei suom.) ja kertomuksia Böömin menneisyydestä. Huomattavia ovat hänen eteläslaavilaisten elämää kuvaavat jännittävät novellinsa, jotka ovat ilmestyneet yhteisellä nimellä Jih (Etelä).Chocholoušek, Prokop, Tietosanakirja osa 1, palsta 1627, Tietosanakirja Osakeyhtiö 1909 == Lähteet == ==Aiheesta muualla== Luokka:Tšekkiläiset kirjailijat Luokka:Vuonna 1819 syntyneet Luokka:Vuonna 1864 kuolleet
Ignacy Chodźko

thumb|upright|Ignacy Chodźko Ignacy Chodźko (1795−1861) oli puolalainen kirjailija. Hän on oivallisesti kuvaillut liettualais-puolalaisen aatelin elämää 1700-luvulla. Hänen huomattavimmat teoksensa ovat kertomussarjat Obrazy litewskie (1840−1862, 'Liettuan kuvia') ja Podania litewskie (1852−1860, 'Liettuan muistoja').Chodźko, Ignacy, Tietosanakirja osa 1, palsta 1628, Tietosanakirja Osakeyhtiö 1909 == Lähteet == ==Aiheesta muualla== Luokka:Puolalaiset kirjailijat Luokka:Vuonna 1795 syntyneet Luokka:Vuonna 1861 kuolleet
Aleksander Chodźko

thumb|upright|Aleksander Chodźko Aleksander Chodźko (1804−1891) oli puolalainen oppinut. Hän oli pitkään Venäjän konsulina Persiassa sekä myöhemmin 1857−1884 Adam Mickiewiczin jälkeen slaavilaisten kirjallisuuksien professorina College de Francessa. Hän on julkaissut ranskan kielellä esityksiä persian ja kurdin kielen sekä Persian kirjallisuuden alalta ja kääntänyt ranskaksi slaavilaista kansanrunoutta. Hänen puolankieliset runonsa olivat aikoinaan suosittuja.Chodźko Aleksander, Tietosanakirja osa 1, palsta 1628, Tietosanakirja Osakeyhtiö 1909 == Lähteet == ==Aiheesta muualla== Luokka:Puolalaiset kirjailijat Luokka:Vuonna 1804 syntyneet Luokka:Vuonna 1891 kuolleet
Mauri Visuri

Mauri Visuri (s. 27. joulukuuta 1957) on suomalainen yritysjohtaja ja hallitusammattilainen. Visuri on koulutukseltaan kauppatieteiden maisteri Vaasan yliopistosta. Hän toimi Sotkamo Silver AB:n hallituksen puheenjohtajana vuodesta 2011 vuoteen 2020. Luokka:Suomalaiset yritysjohtajat Luokka:Vuonna 1957 syntyneet Luokka:Elävät henkilöt
Edwin (Northumbrian kuningas)

Edwin, myös Eadwine tai Æduinus, (k. 12. lokakuuta 632 Hatfield Chase) oli Northumbrian kuningas 616–632. Hän oli aikansa voimakkain englantilainen hallitsija ja Northumbrian ensimmäinen kristitty kuningas. Edwin oli Deiran kuninkaan Aellen poika. Deira oli toinen anglosaksien Pohjois-Englannin kuningaskunnista. Kun Aelle kuoli, Deiran valloitti sen kilpailijan Bernician kuningas Aethelric vuonna 588 tai 590. Edwin joutui pakenemaan Deirasta. Vuonna 616 Itä-Anglian kuningas Raedwald voitti ja tappoi Aethelricin pojan Aethelfrithin ja asetti Edwinin yhdistyneen Northumbrian kuninkaaksi. Edwin valloitti osan Walesia ja hänet tunnustettiin kaikkien Englannin kuninkaiden yliherraksi Kentin kuningasta lukuun ottamatta. Edwin kääntyi kristityksi vaimonsa, kristityn Kentin prinsessa Aethelburhin, vaikutuksesta. Aethelburh toi mukanaan Northumbriaan roomalaisen lähetyssaarnaaja Paulinuksen, joka käännytti vuonna 627 Edwinin lisäksi myös monia kuninkaan alamaisia. Vuonna 632 Gwyneddin kuningas Cadwallon ap Cadfan ja Mercian kuningas Penda miehittivät Northumbrian ja surmasivat Edwinin taistelussa. Paulinus ja Aethelburh pakenivat, Northumbria hajosi ja sen kirkko lakkautettiin vähäksi aikaa. Seuraavana vuonna Deira ja Bernicia kuitenkin yhdistyivät jälleen yhden kuninkaan, Aethelfrithin pojan Oswaldin vallan alle. == Lähteet == Luokka:Englannin anglosaksikuninkaat Luokka:Brittiläiset pyhimykset Luokka:500-luvulla syntyneet Luokka:Vuonna 632 kuolleet
Rastor-instituutti

Rastor-instituutti on suomalainen aikuiskoulutukseen, henkilöstön osaamisen kehittämiseen ja yritysten liiketoiminnan edistämiseen keskittyvä yritys. Se tarjoaa yrityksille osaamisen kehittämisen ohjelmia ja työllistämis- ja urapalveluita sekä työikäisille aikuisille työelämälähtöisiä kursseja, tutkintoja, koulutusohjelmia ja valmennusta uran eri vaiheisiin. Rastor- instituutti aloitti toimintansa vuoden 2020 alussa, kun Markkinointi- instituutti ja Rastor yhdistyivät. Rastor-instituutin toimipisteet sijaitsevat Espoossa, Kuopiossa, Oulussa, Tampereella ja Turussa. Se palvelee asiakasyrityksiään valtakunnallisesti. Rastor-instituutin toimitusjohtajana toimii Toni Berkowits, joka siirtyi johtoon Markkinointi-instituutin ja Rastorin toimitusjohtajan tehtävästä. Rastor-instituutin omistaa Rastor- instituutti ry (ent. Markkinointi-instituutin Kannatusyhdistys ry). Yhdistyksen perustivat vuonna 1930 työelämän järjestöt ja yritykset. Rastor- instituutti on voittoa jakamaton yhteisö. == Hallitus == Rastor-instituutti ry:n hallitus: * Anssi Kujala, puheenjohtaja, Suomen Kuljetus ja Logistiikka SKAL ry, toimitusjohtaja * Mikko Horppu, varapuheenjohtaja, Suomen Messut Oyj, liiketoimintajohtaja * Elina Antila, Goforth Advisory Oy, toimitusjohtaja * Johanna Härkki, hallitusammattilainen * Jyrki Katainen, Nordea-konserni, yhteiskuntasuhdejohtaja * Markku Uitto, Teknisen Kaupan Liitto ry, toimitusjohtaja == Palvelutarjonta == Rastor-instituutin palvelut on tarkoitettu sekä yrityksille että työikäisille aikuisille. Rastor-instituutti kehittää yritysten, järjestöjen ja muiden organisaatioiden henkilöstöä ja toteuttaa yrityksille räätälöityjä valmennuskokonaisuuksia. Se toimii yritysten yhteistyökumppanina myös rekrytointikoulutuksissa ja muutosturvatilanteissa. Työikäisten aikuisten koulutus- ja urapalveluita on tarjolla työssä käyville sekä uutta alaa tai työpaikkaa tavoitteleville. Rastor-instituutti on myös oppisopimuskouluttaja ja järjestää Opetushallituksen virallisia ammatillisia tutkintoja. Koulutustarjonta kattaa seuraavat aihepiirit: * HR ja työhyvinvointi * Johtaminen ja esihenkilötyö * Kiinteistönvälitys ja isännöinti * Markkinointi ja viestintä * Merkonomi * Myynti- ja asiakaspalvelu * Rekrytointi- ja urapalvelut * Talous ja rahoitus * Tekniikka, rakentaminen ja turvallisuus * Tuotekehitys ja palvelumuotoilu * Vastuullisuus * Yrittäjyys ja yritysneuvonta Rastor-instituutin tarjoomaan kuuluu mm. seuraavia koulutuksia ja kursseja: * Henkilöstöpäällikön tutkinto * Henkilöstöjohtamisen tutkinto * HR-koordinaattorin koulutusohjelma * Isännöinnin koulutusohjelma * Kiinteistönvälittäjän koulutusohjelma * Kirjanpitäjän tutkinto * Luottotutkinto * Markkinoinnin johtamisen tutkinto, MJD * Palkanlaskijan tutkinto * Podcastin tuottamisen perusteet * Sosiaalinen vastuu ja työnantajamielikuvan rakentaminen * Talouspäällikön tutkinto * Tekoälyn perusteet ja hyödyntäminen liiketoiminnassa * Työteknikon koulutusohjelma * Viestijän tutkinto * Viestinnän asiantuntijan tutkinto * Web-analytiikka, Google-analytics == Lähteet == Luokka:Aikuiskoulutus
Dyyniviholainen

Dyyniviholainen (Myrmica constricta) on muurahaisiin kuuluva pistiäislaji. Se elää melko kuumissa ja kuivissa elinympäristöissä, yleensä avoimilla paikoilla, joissa on hiekkamaata sekä täysin auringonvalolle altistunutta, suhteellisen harvaa kasvillisuutta. Dyyniviholainen rakentaa osittain luontaisissa elinympäristöissä pesiä maahan sekä toisinaan kivien alle, mutta useammin ruohonjuurten joukkoon kuivilla hiekkaniityillä, jotka rajoittuvat jokien, järvien, lampien ja merenrantojen ympärille. Kaupunkiympäristössä dyyniviholainen on melko yleinen nurmikoilla sekä puistojen kukkapenkeissä ja julkisten rakennusten ympärillä. Pesimäyhdyskunnat voivat koostua useasta sadasta yli 1 500 työntekijästä ja useista kuningattarista. Laji voi todennäköisesti muodostaa erittäin suuria populaatioita tai suurpesäkkeitä. Suomessa dyyniviholainen on luokiteltu äärimmäisen uhanalaiseksi lajiksi.Laji.fi: Dyyniviholainen (Myrmica constricta) == Lähteet == * https://www.antwiki.org/wiki/Myrmica_constricta === Viitteet === Luokka:Muurahaiset
Matalan tason ohjelmointikieli

Matalan tason ohjelmointikieli on ohjelmointikieli, joka on lähellä tietokoneen laitteistoa (käskykantaa) ja tarjoaa vain vähän tai ei lainkaan abstraktioita. Esimerkkejä matalan tason kielistä ovat konekieli ja assembly. Konekieli on ensimmäisen sukupolven kieli ja assembly toisen sukupolven kieli. Ensimmäisen ja toisen sukupolven kielissä ongelmanratkaisukeinot olivat tietokoneen käskykannan rajoittamia, kun taas kolmannen sukupolven kielissä ongelman ratkaisut voitiin ilmaista lähempänä ongelmatyypin kuvausta. Jatkumossa, jossa matalan tason kielet ovat "lähellä laitteistoa", korkean tason kielet ovat lähellä sitä, miten ihmiset ajattelevat. Laitteiston abstraktiossa neljännen sukupolven kielien on sanottu olevan jo korkeimmalla tasolla. Ennen vuotta 1954 lähes kaikki ohjelmointi tehtiin konekielellä tai assemblyllä ja suuri osa ohjelmoijien työstä liittyi tuon ajan tietokoneiden rajoitteisiin. == Lähteet == Luokka:Ohjelmointikielet
Pyhän evankelista Johanneksen kirkko

Pyhän evankelista Johanneksen kirkko () voi tarkoittaa ainakin seuraavia: * Pyhän evankelista Johanneksen kirkko, kirkko Corby Glenissä Englannissa * Pyhän evankelista Johanneksen kirkko, kirkko Sandivayssä Englannissa * Pyhän evankelista Johanneksen kirkko, kirkko Westonissa Englannissa
Korkean tason ohjelmointikieli

Korkean tason ohjelmointikieli on ohjelmointikieli, joka tarjoaa vahvan abstraktion tietokoneen toiminnalle ja ei ole rajattu tietokoneen mukaan. Ensimmäiset korkean tason ohjelmointikielet julkaistiin 1950-luvulla. Ensimmäisenä ylemmän tason ohjelmointikielenä pidetään Konrad Zusen 1940-luvulla kehittämää Plankalkülia, jonka kuvaus julkaistiin kuitenkin vasta 1972 ja jonka ensimmäinen kääntäjä toteutettiin vasta 1998. Kolmannen ja neljännen sukupolven ohjelmointikielissä tyypillisenä piirteenä on ei- isomorfinen muunnos tietokoneen konekielelle ohjelman suorittamista varten. Jatkumossa, jossa matalan tason kielet ovat ”lähellä laitteistoa”, korkean tason kielet ovat lähellä sitä, miten ihmiset ajattelevat. Laitteiston abstraktiossa neljännen sukupolven kielien on sanottu olevan jo korkeimmalla tasolla. Esimerkkejä yleisistä korkean tason ohjelmointikielistä ovat: * Python * Java * C++ * COBOL * C# * Fortran * Visual Basic * JavaScript == Katso myös == *Olio-ohjelmointi == Lähteet == Luokka:Ohjelmointikielet
Lasse Mikkelsson

Lasse Olavi Mikkelsson (s. 6. huhtikuuta 1957 Turku) on suomalainen urheiluvalmentaja ja liikuntavaikuttaja. Hän työskenteli Liikuntakeskus Pajulahden toimitusjohtajana 2006–2019. Hän on Työväen Urheiluliiton puheenjohtaja. Turun ja Jyväskylän yliopistoissa opiskellut Mikkelsson on tehnyt työuransa eri tehtävissä Pajulahden Liikuntaopistossa. Vuodesta 2006 lähtien hän toimi opiston rehtorina ja toimitusjohtajana. TUL:n puheenjohtajaksi Mikkelson valittiin vuonna 2019. Mikkelsson on itse harrastanut yleisurheilua, ja voittanut 4 × 1 500 metrin viestijuoksun SM- kultaa ja 4 × 800 metrin viestijuoksun SM-pronssia vuonna 1981 Turun Toverien joukkueessa. 1990-luvun alussa hän toimi Suomen kestävyysjuoksujen ja kilpakävelyjen päävalmentajana, ja 2004–2005 Ison-Britannian yleisurheiluliiton kestävyysjuoksuvalmentajana. Hänen puolisonsa on professori Marja Mikkelsson. Heidän lapsiaan ovat näyttelijät Anni ja Hannes Mikkelsson. == Lähteet == Luokka:Suomalaiset yleisurheiluvalmentajat Luokka:Suomalaiset urheilujohtajat Luokka:Suomen oppilaitosten rehtorit Luokka:Suomalaiset keskimatkojen juoksijat Luokka:Suomen Sosialidemokraattisen Puolueen jäsenet Luokka:Vuonna 1957 syntyneet Luokka:Elävät henkilöt
Anni Mikkelsson

Anni Mikkelsson (s. 16. kesäkuuta 1987 Nastola) on suomalainen käsikirjoittaja ja teatteriohjaaja. Hän on toiminut Kajaanin kaupunginteatterin johtajana 1. lokakuuta 2022 alkaen."Anni Mikkelsson johtajaksi vain yhden äänen erolla". Antti Huusko, Kainuun Sanomat 13.4.2022, sivu A5 Mikkelsson työskenteli Ylioppilasteatterin taiteellisena vastaavana vuosina 2017–2020 yhdessä veljensä Hannes Mikkelssonin kanssa. Hän on myös yksi Meriteatterin perustajista ja toimi Volter Kilpi Kustavissa -kirjallisuusviikon taiteellisena johtajana. Mikkelsson on valmistunut filosofian maisteriksi Helsingin yliopistosta. Anni Mikkelssonin vanhemmat ovat urheiluvalmentaja Lasse Mikkelsson ja professori Marja Mikkelsson. == Lähteet == Luokka:Kajaanin kaupunginteatterin johtajat Luokka:Suomalaiset näyttelijät Luokka:Suomalaiset käsikirjoittajat Luokka:Suomalaiset teatteriohjaajat Luokka:Vuonna 1987 syntyneet Luokka:Elävät henkilöt
Batushka

Batushka (kyrillisenä tyyliteltynä БАТЮШКА) on puolalainen black metal -yhtye, jonka perusti Krzysztof Drabikowski. Heidän musiikkinsa ja sanoituksensa, jotka on kirjoitettu yksinomaan muinaiskirkkoslaavin kielellä, ovat Itä- ortodoksisen kirkon inspiroimia. Yhtyeen jäsenet käyttävät kaapuja live- esitysten aikana piilottaakseen identiteettinsä. Toisin kuin monet muut black metal -bändit, he käyttävät seitsemän ja kahdeksan kielen kitaroita. == Nimi == Sana Batushka (Venäjän kyrillisin aakkosin Батюшка) on ortodoksisen pappismunkin, tai laajasti minkä tahansa ortodoksisen papin nimellinen vastine. Bändin käyttämä transkriptio on väärä, toinen mahdollinen Батюшка:n transkriptio latinaksi olisi Batyushka. == Historia == Krzysztof "Derph" Drabikowski perusti yhtyeen kotistudiossaan Białystokissa, Puolassa kevään 2015 aikana. Hän keksi ajatuksen yhdistää black metal ja perinteiset ortodoksisen kirkon liturgiset laulut lukiessaan kommentteja YouTube-videoista ortodoksisesta musiikista, joissa sanottiin, kuinka "Jumalan laulut ovat enemmän metallisia kuin mikään saatanallinen black metal -musiikki". Yhtye hajosi vuonna 2018 kahdeksi, jotka molemmat halusivat käyttää samaa nimeä: Drabikowskin ja Krysiukin yhtyeiksi. Tästä käytiin kiistaa, kunnes syyskuussa 2024 Varsovan käräjäoikeuden mukaan Drabikowskilla on oikeus yhtyeen nimeen. == Jäsenet == ; Jäsenten väliseen kiistaan saakka * Христофор (Krzysztof "Derph" Drabikowski) - kitarat, basso, laulu, rummut * Варфоломей (Bartłomiej "Bart" Krysiuk) - laulu ; Entiset * Мартин (Marcin "Beny" Bielemiuk) - rummut (2015–2018) ; Live-jäsenet kiistaan saakka * Błażej Kasprzak - taustalaulu (2016–2018) * Черный Монах (Patryk G.) - taustalaulu (2016–2018) * Jaca (Jacek Wiśniewski) - taustalaulu (2016–2018) * Paluch (Artur Grassmann) - basso (2016–2018) * Wdowa (Paweł Wdowski) - kitarat (2016–2018) * P. (Paweł Bartulewicz) - kitarat (2016) * Jatzo (Jacek Łazarow) - rummut (2018) ; Батюшка * Лех - laulu (2018–nykyhetki) * Черный Монах (Patryk G.) - taustalaulu (2018–nykyhetki) * Jatzo (Jacek Łazarow) - rummut (2018–nykyhetki) ; Krysiukin Batushka * Paweł Jaroszewicz - rummut (2018–nykyhetki) * Paluch (Artur Grassmann) - basso (2018–nykyhetki) * P. (Paweł Bartulewicz) - kitarat (2018–nykyhetki) * Błażej Kasprzak - taustalaulu (2018–nykyhetki) * Jaca (Jacek Wiśniewski) - taustalaulu (2018–nykyhetki) * Krzysztof Kingbein - rummut (2019–nykyhetki) == Diskografia == === Studioalbumit === Батюшка * Litourgiya (Witching Hour Productions, 2015) * Panihida (Sphieratz Productions, 2019) Krysiukin Batushka * Hospodi (Metal Blade Records, 2019) * Raskol (Witching Hour Productions, 2020) * Black Liturgy (Witching Hour Productions, 2020) * Царю Небесный (Witching Hour Productions, 2021) == Lähteet == == Aiheesta muualla == Luokka:Puolalaiset black metal -yhtyeet
Suhdesoppa

Suhdesoppa on vuonna 2019 esitetty suomalainen tositelevisio-ohjelma. Siinä neljä pariskuntaa saapuvat studioon vastaamaan kaveriporukkaansa koskeviin kysymyksiin, jotka aiheuttavat välillä yllättäviä paljastuksia. Parhaiten kaveriporukkansa tunteva kisaaja voittaa itselleen seikkailumatkan. Ohjelmaa juontavat Hannu-Pekka Parviainen ja Vappu Pimiä. == Lähteet == Luokka:2010-luvun suomalaiset kilpailuohjelmat
Sudanin toinen sisällissota

Sudanin toinen sisällissota (1983–2005) alkoi Sudanin pohjoisen islamilaisten arabien ja etelän ei-arabilaisen väestön välillä vuonna 1983 etelän arabilaistamis- ja islamilaistamisohjelmia vastaan. Etelän joukkoja kouluttivat muun muassa Etiopiassa kuubalaiset. Sudanin toinen sisällissota (1983–2005) oli 22 vuotta kestänyt intensiivinen konflikti Khartumin Sudanin keskushallituksen ja Etelä-Sudanissa toimineen Sudanin kansanvapautusarmeijan (SPLA) välillä. Sota alkoi eteläisessä Sudanissa, mutta se levisi myös muuallekin, kuten Nubavuorille ja Sinisen-Niilin alueelle. Kaksi miljoonaa ihmistä kuoli tässä konfliktissa, joka johti lopulta itsenäisen Etelä-Sudanin valtion syntymiseen vuonna 2011. Konflikti alkoi vuonna 1983, kun Sudanin presidentti Jaafar Nimeiri määräsi islamilaisen Sharia-lain voimaan islamilaisen pohjoisemman Sudanin lisäksi myös kristittyjen ja animistien asuttamaan Etelä-Sudanin autonomiselle alueelle. Vastareaktiona luotiin John Garangin johtama SPLA käymään sotaa Sudanin armeijaa vastaan. Nimeirin kaaduttua vallankaappauksessa vuonna 1985 Sudanin hallitukset tulivat halukkaammiksi sovintoon ja aloitettiin neuvotteluja, jotka johtivat lopulta vuonna 2005 rauhansopimukseen. Kuusi vuotta sodan loppumisen jälkeen vuonna 2011 sitten syntyi lopulta rauhanomaisesti itsenäinen Etelä-Sudanin valtio. == Lähteet == Luokka:Sudanin historia Luokka:Afrikan valtioiden sisällissodat
Bon Jovi 2020

Bon Jovi: 2020 on Bon Jovin studioalbumi, joka julkaistiin syksyllä 2020. Albumi oli alun perin tarkoitus julkaista 15. toukokuuta 2020, mutta sen julkaisua siirrettiin koronaviruspandemian takia. == Kappaleet == # # # # # # # # # # === Streaming deluxe edition bonuskappaleet === # * # # === Japanin bonuskappaleet === # * # === Japanin rajoitetun painoksen DVD === # # # == Arvostelut == * Soundi: Levyarvio: Bon Jovin uusin on peruspöhöstä huolimatta melko freesiä kamaa Viitattu 16.7.2021. == Lähteet == Luokka:Vuoden 2020 albumit Luokka:Bon Jovin albumit
Edward L. Deci

Edward L. Deci (s. 14. lokakuuta 1942) on yhdysvaltalainen psykologian emeritusprofessori Rochesterin yliopistossa. http://www.sas.rochester.edu/psy/people/faculty/deci_edward/ Deci on kehittänyt itseohjautuvuusteorian ja tutkinut sisäisiä motivaatioita yhdessä Richard M. Ryanin kanssa. == Lähteet == Luokka:Yhdysvaltalaiset psykologit Luokka:Vuonna 1942 syntyneet Luokka:Elävät henkilöt
Arvi Sänkiaho

Arvi Eemil Sänkiaho (29. marraskuuta 1897 Kiiminki – 18. lokakuuta 1929 Oulu) oli suomalainen toimittaja ja vasemmistoaktivisti. Arvi Sänkiaho syntyi työläisperheeseen. Hän työskenteli saha- ja satamatöissä, osallistui työväen järjestötoimintaan ja kuului Suomen Sosialistiseen Työväenpuolueeseen. Sänkiaho opiskeli itsenäisesti ja liittyi vuonna 1922 oululaisen Pohjan Kansan toimitukseen. Hän työskenteli vaasalaisen Vapaan Sanan päätoimittajana ennen sosialistisen työväenpuolueen ja sen lehtien lakkauttamista vuonna 1923. Sänkiaho vietti kahdeksan kuukautta tutkintavankeudessa ja siirtyi vuonna 1924 toimittajaksi Pohjan Voimaan, jossa hän työskenteli kuolemaansa saakka. Vuosina 1925–1926 hän kärsi SSTP:n lakkauttamista seuranneessa suuressa kommunistijutussa saamansa puolentoista vuoden kuritushuonetuomion Tammisaaren pakkotyölaitoksessa. Sänkiaho toimi Pohjolan ammatillisen piirijärjestön puheenjohtajana ja osuustoimintaliikkeen luottamustehtävissä. Hän kuoli umpisuolentulehduksesta aiheutuneeseen vatsakalvontulehdukseen. ==Lähteet== Luokka:Suomalaiset päätoimittajat Luokka:Suomen sosialistisen työväenpuolueen poliitikot Luokka:Vuonna 1897 syntyneet Luokka:Vuonna 1929 kuolleet
Kuromoriyama Course

Kuromoriyama-rinne Kuromoriyama-rinne Paikkakunta Senboku, Japani Talviurheilukeskus Tazawajärven laskettelukeskus Vuori Akita-Komagatake Rinneluokitus Musta Pituus 550 m Maksimijyrkkyys 33° Keskijyrkkyys 27° Hissi Hissi Hissi Kuromoriyama-hissi Tyyppi 2-hengen tuolihissi Kumparelasku Kumparelasku Pituus 240 m Keskijyrkkyys 26° 1\. MC-kilpailu 28.2.2015 Kuromoriyama-rinne on laskettelurinne Tazawajärven laskettelukeskuksessa Senbokussa Akitan prefektuurissa Japanissa. Kuromoriyama-rinteelle tehdyllä kumpareikolla järjestetään freestylehiihdon maailmancupin kumparelaskukilpailuja. Kumpareikon lisäksi rinteessä voi lasketella tampatulla rinteellä ja keliolosuhteiden salliessa syvässä lumessa. == Lähteet == *Tazawako Ski Area tazawako-ski.com *Results – Tazawako fis-ski.com === Viitteet === Luokka:Japanin laskettelurinteet Luokka:Akitan prefektuuri
Kajsa Mattas

Ulla Kajsa Mattas (s. 21. syyskuuta 1948 Suomi) on ruotsinsuomenruotsalainen kuvanveistäjä, taidemaalari Åke Mattaksen tytär. Mattas opiskeli Tukholman Kuninkaallisessa taidekorkeakoulussa vuosina 1975–1981. Useat hänen veistoksensa ovat betonia, ja hänen teoksiaan on esitteillä julkisissa tiloissa. Mattas on saanut Ruotsissa useita palkintoja ja huomionosoituksia, muun muassa Prinssi Eugenin mitalin ja Sergel-palkinnon. ==Lähteet== * * Luokka:Suomalaiset kuvanveistäjät Luokka:Vuonna 1948 syntyneet Luokka:Elävät henkilöt
Mattas

Mattas on suomalainen sukunimi, joka on muun muassa seuraavilla henkilöillä: *Kajsa Mattas (s. 1948), ruotsinsuomenruotsalainen kuvanveistäjä *Karl-Julius Mattas (1885–1957), diplomi-insinööri ja yritysjohtaja *Marianne Mattas (s. 1979), korkeushyppääjä *Åke Mattas (1920–1962), taidemaalari.
Oikosulkukoe

Oikosulkukokeen tarkoituksena on määrittää muuntajaa vastaavan virtapiirin sarjaan kytkettyjen haarojen parametrit. == Menetelmä == Oikosulkukokeessa muuntajan korkeajännitteinen ensiökäämi ja matalajännitteinen toisiokäämi oikosuljetaan. Ensiökäämiin on kytketty tehomittari, ja virtamittari on kytketty sarjaan ensiökäämin kanssa. Jännitemittari on vapaavalintainen lisävaruste, sillä jännite on lähdejännitteen suuruinen. Muuntajan matalajännitteinen toisiokäämi oikosuljetaan. Tämän jälkeen jännitettä kasvatetaan hitaasti säätömuuntajan avulla niin kauan, että virtamittarin lukema ensiöpuolelta on yhtä suuri. Tämän jälkeen jännite, virta- ja tehomittareiden lukemat kirjataan ylös. Virtamittarin lukema näyttää ensiökäämille yhtä suuren virran kuin täydellä kuormalla olisi. Oikosulkukokeessa käytettävä jännite on suhteelliseen pieni tavallisesti käytettävään jännitteeseen verrattuna, joten raudan aiheuttamia jännitehäviöitä voidaan pitää merkityksettöminä. == Laskuja == W on kuparin tehohäviö täydellä kuormalla. V_1 on lähdejännite. I_1 on nimellisvirta. R_{01} on ensiökäämin resistanssi. {Z_{01}} on ensiökäämin kokonaisimpedanssi. {X_{01}} on ensiökäämin reaktanssi. {W} = {{I_1}^2}{R_{01}} {R_{01}} = \frac{{I_1}^2} {Z_{01}} = \frac {X_{01}} = \sqrt{{Z_{01}}^2 -{R_{01}}^2} == Viansieto == Muuntajan impedanssin ja häviöiden määrittämiseksi suoritettavassa oikosulkukokeessa käytetään suhteellisen pientä syöttötehoa, jolloin kelojen virrat ovat samansuuruiset kuin tavallisessa käytössä. Toisenlaisessa oikosulkukokeessa koetetaan muuntajan kelojen mekaanista kestävyyttä ja suurten energioiden sietoa tilanteessa, jossa muuntaja menee vian vuoksi oikosulkuun. Tällöin virrat voivat olla useita kertoja tavallista suurempia, ja niistä aiheutuvat voimat voivat tuhota keloja tai rikkoa sisäisiä kytkentöjä. Sähköverkon suuria muuntajia valmistavilla yrityksillä on suurtehoisia koelaboratorioita, mm. Powertech Labs Vancouverin lähellä Kanadassa, KEMA Arnhemissa, Alankomaissa ja CESI Italiassa. Niillä on laitteistot hyvin suurten tehojen käyttöön, mikä vastaa oikosulkuvikaa valtakunnallisessa sähköverkossa. == Katso myös == * Tyhjäkäyntikoe * Muuntaja * Oikosulku == Lähteet == Luokka:Muuntajat
Chronica regni Gothorum

Chronica regni Gothorum ('Goottein valtakunnan kronikka'), jonka kirjoitti ruotsalainen historioitsija Ericus Olai. Siinä kerrotaan Ruotsin valtakunnan vaiheista alkaen Kristuksen syntymästä vuoteen 1464 ja kosketellaan myös Suomen keskiaikaisia oloja.Chronica Regni Gothorum, Tietosanakirja osa 1, palsta 1634−1635, Tietosanakirja Osakeyhtiö 1909 ==Lähteet== ==Kirjallisuutta== * Ericus Olai (n. 1420–1486); Chronica regni Gothorum 1−2, Almqvist & Wiksell International, Stockholm, 1993-1995, sarja: Studia Latina Stockholmiensia 1. osa: ISBN 91-22-01535-3, 2. osa: ISBN 91-22-01661-9 Luokka:Kronikat Luokka:Ruotsin keskiaika
Einar Christiansen

Arne Einar Christiansen (20. heinäkuuta 1861 Kööpenhamina, Tanska – 25. syyskuuta 1939Einar Christianse, Den store danske, viitattu 26.2.2020 ) oli tanskalainen kirjailija, jonka vahvin puoli on ylemmän porvariston elämän kuvaaminen näytelmissä, joista mainittavia ovat En egoist (1882) ja Modne mænd (1897), sekä romaaneissa Joppe (1889) ja Hjarl (1894). Laadultaan aivan toisenlaisia ovat hänen romanttiset näytelmänsä Broder Rus (188S) ja Peter Plus (1890) ja huomattava filosofinen draama Cosmus (1897), epäilemättä Christiansenin arvokkain tuote. Christiansen tuli 1899 kuninkaallisen teatterin taiteelliseksi johtajaksi.Christiansen, Arne Einar, Tietosanakirja osa 1, palsta 1633, Tietosanakirja Osakeyhtiö 1909 == Lähteet == ==Aiheesta muualla== Luokka:Tanskalaiset kirjailijat Luokka:Vuonna 1861 syntyneet Luokka:Vuonna 1939 kuolleet
Domenico Ciampoli

Domenico Ciampoli (23. elokuuta 1852 Atessa, Chietin maakunta, Italia – 21. maaliskuuta 1929 Rooma, ItaliaCiampoli, Domenico, AIB, viitattu 26.2.2020) oli italialainen kirjailija. Hänen ensimmäinen novellikokoelmansa oli Fiori de monte (1876). Sitä seurasivat Fiabe abruzzesi (1880), Racconti abruzzesi (1880), Trecce nere (1882) ja Cicuta (1884), jotka osaksi sisältävät hienoja vuoristolaiselämän kuvauksia. Ciampoli on lisäksi julkaissut romaanit L’ignoto (1884), Roccamarina (1890), L’invinsibile (1896), Il barone di San Giorgio (1897). Ciampoli on harrastanut slaavilaista kirjallisuutta ja julkaissut Melodie russe (1881) sekä Studi slavi ja Letterature slave (1889–1890). Hän on kääntänyt italiaksi Kalevalaa, mutta julkaissut näitä käännöksiään vain runoista 8. ja 50. (1890).Ciampoli, Domenico, Tietosanakirja osa 1, palsta 1646–1647, Tietosanakirja Osakeyhtiö 1909 == Julkaisut == * Il Kalevala: epopea finnica. Canto ottavo, tradotta sul testo di Elia Lönnrot con prefazione e note da Domenico Ciàmpoli, Catania: Niccolò Giannotta 1890. * Il Kalevala, epopea finnica. Canto L, tradotta sul testo di E. Lönnrot, Giannotta, Catania 1890 ;Esipuhe teoksissa * Kalevala: poema finnico. 1 versione italiana di Igino Cocchi; con prefazione di Domenico Ciampoli, Città di Castello: Società tipografica editrice cooperativa con sede in Firenze 1909. − Firenze: [kustantaja tuntematon] 1913. * Kalevala: poema finnico. 2, versione italiana di Igino Cocchi; con prefazione de Domenico Ciampoli, Città di Castello: Società tipografica editrice cooperativa con sede in Firenze 1909. − Firenze: [kustantaja tuntematon] 1913. == Lähteet == == Aiheesta muualla == Luokka:Italialaiset runoilijat Luokka:Vuonna 1852 syntyneet Luokka:Vuonna 1929 kuolleet
Matthias Claudius

Matthias Claudius (1740−1815) oli saksalainen kansanrunoilija ja kirjailija. Hän julkaisi 1770−1775 Wandsbeckissa lähellä Hampuria lehteä Wandsbecker Boten. Claudiuksen merkitys perustuu hänen toimintaansa kansankirjailijana. Hän oli saanut vaikutusta pietismistä. Hänen runoilleen on ominaista yksinkertaisuus, tunteikkuus, mutta myös karkeasävyisyys ja satiiri. Hän toimitti itse teoksiensa painoksen nimeltä Asmus omnia sua secum portans, oder Sämmtliehe Werke des Wandsbecker Boten (1775).Claudius, Matthias, Tietosanakirja osa 1, palsta 1668, Tietosanakirja Osakeyhtiö 1909 ==Suomennetut teokset== * Kultaisia elämänohjeita vanhemmille (Goldene Lebensregel für junge Eltern), suomentanut Mari Vilkanen, Hämeenlinna: Päivä, 1999 ISBN 951-622-783-X ===Suomennetut runot=== Lähde:Matthias Claudius Lahden kaupunginkirjaston runotietokanta. Päivitetty 14.1.2021, viitattu 21.1.2021 * Ihminen, teoksessa: Laulujen virta: saksalaista lyriikkaa seitsemänsadan vuoden varrelta, suom. Arvi Kivimaa, WSOY 1936 * Kylvömies, teoksessa: Laulujen virta * Tyttö ja Kuolema, teoksessa: Laulujen virta * Tähtienkatsoja Lise, teoksessa: Laulujen virta * Paratiisissa Aatami, teoksessa: Kuu kultainen terälehti, toim. & suom. Pertti Nieminen, Otava, 2008 ISBN 978-951-1-23007-6 * Siskoille, teoksessa: Luotilanka, suom. Erkki Mutru, Koilliskulma 1989 ISBN 951-8999-00-7 * Tyyni ilta, taas saavuthan tienoolle ihanalle! Kuulet laulumme, teoksessa: Lounatuulia, (Was mir Freude schenkt) Kirjapaja 1990 ISBN 951-621-977-2 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1740 syntyneet Luokka:Vuonna 1815 kuolleet
Jules Claretie

Jules Arsène Arnaud Claretie (3. joulukuuta 1840 Limoges, Ranska – 23. joulukuuta 1913 Pariisi, Ranska) oli ranskalainen kirjailija. Hän oli Ranskan akatemian jäsen ja vuodesta 1885 alkaen Théâtre Français’n ylijohtaja. Claretie oli suosittu kronikoitsija, taide- ja teatteriarvostelija. Hänen romaaneistaan merkittäviä ovat esimerkiksi Madeleine Bertin (1868), Le troisième dessous (1878), Monsieur le Ministre (1881), Le Million (1882), Le prince Zilah (1884), Candidat! (1886), Puy joli (1800). Saksalaisvihaa henkivät hänen historialliset tutkielmansa, kuten Histoire de la révolution de 1870−71. Claretie oli myös näytelmänkirjoittaja. Hänen ensimmäinen draamansa, La famille des Gueux (1869), jäi vaille huomiota. Myöhemmät näytelmät, joista useat ovat hänen omien romaaniensa dramatisointeja, menestyivät paremmin. Näitä ovat esimerkiksi Les Muscadins (1874), Le Régiment de Champagne (1877), Les Mirabeau (1878), Monsieur le Ministre (1883). Hänen kiinnosstavat viikkokronikkansa ilmestyivät moninidoksisina nimellä Vie à Paris. == Lähteet == ==Aiheesta muualla== Luokka:Ranskalaiset kirjailijat Luokka:Ranskalaiset teatterinjohtajat Luokka:Ranskan akatemian jäsenet Luokka:Vuonna 1840 syntyneet Luokka:Vuonna 1913 kuolleet
Amath M’Baye

Amadou-Amath M’Baye (s. 14. joulukuuta 1989 Bordeaux) on ranskalainen koripalloilija. Isona laitahyökkääjänä pelaava M’Baye on voittanut urallaan muun muassa Mestarien liigan mestaruuden vuonna 2019 ja Italian mestaruuden vuonna 2018. Hän on pelannut myös Ranskan miesten maajoukkueessa jossa voitti MM-pronssia vuonna 2019. == Pelaajaura == M’Baye pelasi Yhdysvaltain yliopistosarjaa Wyomingissa ja Oklahomassa.College Basketball at Basketball- Reference.com Vuonna 2013 M’Baye siirtyi ammattilaiseksi pelaten kolme kautta Japanissa. Vuodet 2016–2019 hän pelasi Italian pääsarjajoukkueissa. Italian- aikanaan M’Baye voitti Olimpia Milanossa Italian supercupin vuonna 2017 ja Italian mestaruuden vuonna 2018. Vuonna 2019 hän voitti Virtus Bolognassa Mestarien liigan mestaruuden ja valittiin sarjan kakkostähdistöviisikkoon. Mestaruuden jälkeen M’Baye siirtyi pelaamaan Turkkiinhttps://sportando.basketball/en/pinar-karsiyaka-signs-amath-mbaye/ . M’Baye valittiin Japanin pääsarjan tähdistöottelun arvokkaimmaksi pelaajaksi vuonna 2016 ja Turkin pääsarjan tähdistöotteluun vuonna 2020. M’Baye debytoi Ranskan miesten maajoukkueessa vuonna 2019.http://www.fiba.basketball/basketballworldcup/2019/european- qualifiers/news/m-baye-just-the-latest-to-gain-world-cup-qualifiers- experience-in-frances-ever-growing-pool-of-players Hän kuului samana vuonna maajoukkueen kokoonpanoon Kiinan MM-kilpailuissa, missä Ranska voitti pronssia. Vuonna 2009 hän saavutti Ranskan alle 20-vuotiaiden maajoukkueessa EM-hopeaa. == Lähteet == * Amath M'Baye International Stats Basketball- Reference.com * Amath M'Baye College Stats College Basketball at Basketball- Reference.com * Profiili Lega Basket Serie A === Viitteet === == Aiheesta muualla == * Amath M'Baye Basketball Player Profile eurobasket.com Luokka:Ranskalaiset koripalloilijat Luokka:Vuonna 1989 syntyneet Luokka:Elävät henkilöt
Apollodoros (vaasimaalari)

Apollodoros () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuoden 500 eaa. tienoilla. Apollodoroksen signeeraus tunnetaan kahdesta vaasista. Hän maalasi erityisesti kyliksejä. Nykyisin Apollodoroksen katsotaan olevan sama henkilö kuin maalarit, joille aiemmin annettiin tutkimuksessa nimet Epidromos-maalari, Kleomelos-maalari ja Elpinikos-maalari. Näin nämä kaikki nimet edustaisivat saman maalarin eri kehityskausia. == Teoksia == Tiedosto:Discobolus Kleomelos Louvre G111.jpg|Kiekonheittäjä. Kyliksin tondo, n. 510–500 eaa. (Kleomelos-maalari) Tiedosto:Kylix sacrifice boar Louvre G112.jpg|Kyliks, n. 510–500 eaa. (Epidromos-maalari) Tiedosto:Sacrifice boar Louvre G112.jpg|Karjun uhraus. Edellisen kyliksin tondo, n. 510–500 eaa. (Epidromos-maalari) Tiedosto:Terracotta kylix (drinking cup) MET DP114812.jpg|Kyliks, n. 500–490 eaa. (Apollodoros) == Lähteet == == Aiheesta muualla == Luokka:Antiikin kreikkalaiset punakuviomaalarit
Mani Prasad

Mani Prasad (s. 1930) on intialainen klassinen laulaja. Hän edustaa Kirana gharanaa eli Kiranan koulukuntaa.Search Films, Videos Library of Congress Prasadin isä oli laulaja Sukhdev Prasad, joka oli saanut oppinsa Abdul Karim Khanilta ja Abdul Wahid Khanilta. Prasad tutustui musiikkiin käymällä isänsä mukana tämän esiintymisissä. Hän sai opetusta isoisältään Shakti Lalilta ja myöhemmin sukulaismiehiltään Shankar Lalilta sekä Gopal Prasadilta. Prasad on tehnyt yhteistyötä muiden muassa Lata Mangeshkarin kanssa.In tune with the times The Hindu Prasad on työskennellyt opettajana oppilaitoksissa Mumbaissa ja Karnatakassa. Hänen oppilaidensa joukossa oli Savita Devi.Biography: Savita Devi Kamat Research Database Hän on kouluttanut myös osallistujia lahjakkuuksienetsintäohjelmiin, kuten Star Voice of Indiaan. == Lähteet == Luokka:Intialaiset laulajat Luokka:Vuonna 1930 syntyneet Luokka:Elävät henkilöt
Aristofanes (vaasimaalari)

Aristofanes () oli antiikin kreikkalainen vaasimaalari, joka maalasi punakuviokeramiikkaa. Hän toimi klassisella kaudella noin vuosina 430–400 eaa. == Teoksia == Tiedosto:Aristophanes, kylix attica con gigantomachia, 410 ac ca. 01.JPG|Gigantomakhia-kyliks, n. 410 eaa. Tiedosto:Aristophanes, kylix attica con gigantomachia, 410 ac ca. 03.JPG|Saman kyliksin alapuoli. Tiedosto:Bundesarchiv B 145 Bild-F011101-0011, Hildesheim, Römer- und Pelizaeus-Museum.jpg|Aristofaneen nimiin laitettuja Panathenaia-amforoita. == Lähteet == == Aiheesta muualla == Luokka:Antiikin kreikkalaiset punakuviomaalarit
Aristofanes (täsmennyssivu)

Aristofanes (, ) voi viitata seuraaviin: * Aristofanes (n. 445/444–385/380 eaa.), komediakirjailija * Aristofanes (toimi n. 430–400 eaa.), attikalainen vaasimaalari * Aristofanes Boiotialainen, Boiotiasta kirjoittanut * Aristofanes Byzantionlainen (n. 257–180 eaa.), grammaatikko ja kirjallisuudentutkija * Aristofanes Korinttilainen, sofisti * Aristofanes Malloslainen, maanviljelystä kirjoittanut == Lähteet ==
Feidippos

Feidippos (, ) voi viitata seuraaviin: * Feidippos, hahmo kreikkalaisessa mytologiassa * Feidippos (toimi n. 525–515 eaa.), attikalainen vaasimaalari
Feidippos (vaasimaalari)

Feidippos () oli antiikin kreikkalainen vaasimaalari, joka maalasi punakuviokeramiikkaa. Hän toimi arkaaisella kaudella noin vuosina 525–515 eaa. Feidippos maalasi erityisesti savenvalaja Hiskhyloksen vaaseja. Yhdessä vaasissa on heidän kummankin signeerauksensa, Hiskhyloksen savenvalajana ja Feidippoksen vaasimaalarina. Feidippos työskenteli yhdessä myös maalari Epiktetoksen kanssa. Hän maalasi erityisesti kyliksejä. Monet niistä oli tehty kaksikielisellä tekniikalla eli osaksi punakuvio- ja osaksi mustakuviotekniikalla. == Teoksia == Tiedosto:Antikensammlung Wuerzburg 1099.JPG|Kyliks, n. 525–515 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Gela-maalari

Gela-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 510–480 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että monia hänen töitään on löydetty Sisilian Gelasta. Gela-maalarilta tunnetaan ennen kaikkea suuri määrä lekyyttejä, yli 300 kappaletta. Lisäksi häneltä tunnetaan myös muun muassa oinokhoeja ja olpeja. Joskus hän käytti mustakuviotekniikan lisäksi myös valkopohjatekniikkaa. Maalarin voidaan katsoa edustavan mustakuviokeramiikan jo taantuvaa vaihetta, mikä näkyy myös hänen maalaustensa laadussa, vaikka hän olikin aikansa parhaita mustakuviomaalareita monien jo siirtyessä punakuviotekniikkaan. == Teoksia == Tiedosto:Gela Painter - Black-Figure "Pinax" (Plaque) - Walters 48225.jpg|Pinaks, n. 510–500 eaa. Tiedosto:Black figure lekythos, 510-500 BC, Nikai, roosters, AM Syracuse, 121437.jpg|Lekyytti, n. 510–500 eaa. Tiedosto:Lekythos by the Gela Painter.jpg|Lekyytti, n. 510–490 eaa. Tiedosto:Olpe olive gathering Louvre F334.jpg|Olpe, n. 500–490 eaa. Tiedosto:Oinochoe MET DP102971~1.jpg|Oinokhoe, n. 500 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Hermogenes (savenvalaja)

Hermogenes () oli antiikin kreikkalainen savenvalaja, joka teki attikalaista mustakuviokeramiikkaa. Hän toimi Ateenassa arkaaisella kaudella noin vuoden 550 eaa. tienoilla. Hermogenes oli osa niin kutsuttua Pienet mestarit -ryhmää, joka teki ennen kaikkea kyliksejä ja muita maljoja. Hän kehitti myös uuden vaasityypin, niin kutsutun Hermogeneen skyfoksen, joka on eräs nauhaskyfoksen muoto. == Lähteet == Luokka:Antiikin kreikkalaiset savenvalajat
Hermonaks

Hermonaks () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 475–450 eaa. Hermonaks oli Berliini-maalarin oppilas. Hänen nimiinsä on laitettu noin 200 eri vaasia. Niistä hänen signeerauksensa tunnetaan kymmenestä. Hermonaks maalasi erityisesti stamnoksia, pelikejä, amforoita ja lutroforoksia. == Teoksia == Tiedosto:Hermonax, stamnos con processione dionisiaca, 470-440 ac ca. 01.jpg|Stamnos, n. 470–450 eaa. Tiedosto:Hydria Hermonax Rhodes.jpg|Hydria, n. 470–450 eaa. Tiedosto:Terracotta lekythos (oil flask) MET DP356604.jpg|Lekyytti, n. 460 eaa. Tiedosto:Terracotta lekythos (oil flask) MET DP358963.jpg|Yksityiskohta edellisen yläosasta. Tiedosto:Hermonax amphora in Würzburg 1.jpg|Amfora, n. 450 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Jena-maalari

Jena-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 400–350 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että monet hänen löydetyistä töistään ovat nykyisin Jenan yliopistossa. Jena-maalarilta tunnetaan ennen kaikkea kyliksejä ja niiden sirpaleita. Jenan yliopistossa olevat maalarin koristelemat vaasit ovat peräisin Ateenasta Ermoú-kadulta tehdystä löydöksestä vuodelta 1853. Tuolloin löydettiin mahdollisesti hänen työpajansa jäänteet. Maalari edusti tyyliä, joka ounastelee jo myöhäisen punakuviomaalauksen Kertš-tyyliä. Nykyisin Jena-maalari katsotaan usein samaksi henkilöksi kuin Diomedes-maalari (engl. Diomed Painter), jonka nimivaasin kuvitus esittää Diomedestä palladionin kanssa. Kyseinen ”maalari” edustaisi näin Jena-maalarin yhtä tyylillistä kehityskautta. == Teoksia == Tiedosto:Paris und Helena at Hydria by the Jena painter Antikensammlung Berlin 2.jpg|Hydria, n. 390 eaa. Kuvituksessa Paris ja Helena. Tiedosto:Pittore di jena, coppa attica a figure rosse, con peleo e atalanta (int), giovani (ext), attica, 380-320 ac. ca.JPG|Kyliks, n. 380–320 eaa. Tiedosto:Terracotta kylix (drinking cup) MET DP226820.jpg|Kyliks, n. 350 eaa. Tiedosto:Terracotta kylix (drinking cup) MET DP226819.jpg|Saman kyliksin alapuoli. == Lähteet == == Aiheesta muualla == Luokka:Antiikin kreikkalaiset punakuviomaalarit Luokka:Jena
Kleitias

Kleitias (, signeerauksissaan , tai ) oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 570–550 eaa. Kleitiaan signeeraus tunnetaan viidestä vaasista. Hän maalasi erityisesti savenvalaja Ergotimoksen tekemiä vaaseja. Heidän tunnetuin yhteinen työnsä on voluuttikrateeri, joka tunnetaan nimellä François-vaasi. Heiltä tunnetaan myös Gordion-malja-tyypin kyliksejä sekä jalustoja. Kleitiaan on luonnehdittu luoneen pohjan seuraavan sukupolven vaasimaalarien käyttämälle miniatyyrityylille. == Teoksia == Tiedosto:Attic Black-Figure Volute-Krater, known as the Francois vase, ca. 570-565 BCE.jpg|François-vaasi, voluutti­krateeri, n. 570–565 eaa. Tiedosto:Aias Carrying Body of Achilles - detail from Francois vase c 565 BCE fForence Italy Arch Museum.jpg|Aias kantaa Akhilleuksen ruumista. Yksityiskohta edellisestä. Tiedosto:Cerchia di kleitias, hydria con combattimento, sfingi, pantera e arpia, dalla tomba dei leoni dipinti alla banditaccia, 560-550 ac ca. 01.jpg|Hydria, n. 560–550 eaa. Tiedosto:Cerchia di kleitias, hydria con combattimento, sfingi, pantera e arpia, dalla tomba dei leoni dipinti alla banditaccia, 560-550 ac ca. 05.jpg|Yksityiskohta edellisestä. == Lähteet == == Aiheesta muualla == Luokka:Antiikin kreikkalaiset mustakuviomaalarit